**Obrazloženje**

 **nacrta Godišnjeg provedbenog plana unapređenja zaštite od požara za područje Općine Sirač za 2024. godinu**

Člankom 13. stavak 4. Zakona o zaštiti od požara (»Narodne novine« broj 92/10, 114/22), definirano je da jedinice lokalne i područne (regionalne) samouprave na temelju procjene ugroženosti donose godišnji provedbeni plan unapređenja zaštite od požara za svoje područje.

Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara županije na čijem prostoru se nalaze.

U cilju unapređenja zaštite od požara na području Općine Sirač Općinsko vijeće Općine Sirač donosi Godišnji provedbeni plan unapređenja zaštite od požara za područje Općine Sirač za 2024. godinu.  Za unapređenje mjera zaštite od požara na području Općine Sirač potrebno je u 2024. godini provesti tehničke i organizacijske mjere opisane u nacrtu plana.

Godišnji provedbeni plan unapređenja zaštite od požara za područje Općine Sirač za 2024. godinu predstavlja opći akt koji se sukladno Zakonu o pravu na pristup informacijama (»Narodne novine«, 25/13, 85/15, 69/22) donosi i usvaja na način propisan člankom 11. istoga Zakona. Spomenuti članak propisuje da su jedinice lokalne i područne (regionalne) samouprave dužne provoditi savjetovanje s javnošću pri donošenju općih akata odnosno drugih strateških dokumenata kad se njima utječe na interese građana i pravnih osoba.

Nositelj izrade Godišnjeg provedbenog plana unapređenja zaštite od požara za područje Općine Sirač za 2024. godinu je Općina Sirač, Općinski načelnik.

Savjetovanje s javnošću započet će internetskom objavom nacrta Godišnjeg provedbenog plana unapređenja zaštite od požara za područje Općine Sirač za 2024. godinu na službenim web stranicama Općine Sirač [www.sirac.hr](http://www.sirac.hr).

 Nakon provedenog savjetovanja s javnošću, izrade izvješća o provedenom savjetovanju sa zainteresiranom javnošću, te prihvaćanja ili odbijanja prijedloga i mišljenja, nacrt Godišnjeg provedbenog plana unapređenja zaštite od požara za područje Općine Sirač za 2024. godinu uputit će se na donošenje Općinskom vijeću Općine Sirač